Laiton nuuskakauppa Suomessa

Laiton nuuskakauppa Suomessa on tavallisesti Ruotsista tuotujen nuuskatuotteiden jälleenmyyntiä Suomessa. Nuuskan myynti ja välittäminen Suomessa on laitonta. Ruotsista saa tuoda yhden kilon nuuskaa vuorokaudessa omaan käyttöön. Tämä on synnyttänyt laajan nuuskan laittoman jälleenmyymisen Suomessa. Suomen laiton nuuskakauppa on tullin mukaan noin 50 miljoonan euron arvoinen. Suomen tulli takavarikoi 6 744 kiloa nuuskaa vuonna 2018.

 Myynti 
Nuuskaa tuodaan Ruotsista Suomeen satojen nuuskakiekkojen erissä. Nuuskamyyjät myyvät nuuskaa tolppa (10 nuuskakiekon paketti) kerrallaan. Tolppa maksaa Ruotsissa noin 15-20 euroa ja se myydään Suomessa yleensä hintaan 30-35 euroa. Usein nuuskatolppia taas jälleenmyyvät yksi kiekko kerrallaan nuuskan välittäjät kappalehintaan 5 euroa kiekosta. Tolppa tuottaa tällä tavoin noin 15-25 euroa, ellei nuuskia osteta suoraan Ruotsista. Nuuskan halpa hinta ja suuri määrällinen saatavuus johtaa alaikäisten käsiin suuren määrän nuuskaa.

 Suomeen tuonti 
Suurin osa Suomeen tuodusta nuuskasta tulee Haaparannalta. Haaparanta on Tornion ja Haaparannan muodostama kaksoiskaupunki. Nuuska on Ikean huonekalujen ohella suosituin kauppatavara Haaparannalla ja koko Tornionlaaksossa.

 Lainvalvonta ja rikosoikeudellinen vastuu 
Kesään 2024 asti nuuskan tuonti yli sallitun määrän johti syytteeseen salakuljetuksesta ja veropetoksesta tai törkeästi veropetoksesta.Jättimäiset 750 kiloa nuuskaa tuonut mies tuomittiin lähes 200 000 euron korvauksiin Yle 29.12.2020. Kesäkuussa 2024 Korkein oikeus antoi päätöksen, jonka mukaan Suomen perustuslakiin kuuluvan itsekriminointisuojan takia henkilöä ei voida syyttää siitä, että hän on laiminlyönyt valmisteveron ilmoitusvelvollisuuden sallitun ylittävästä nuuskamäärästä, koska ilmoitus johtaisi rikosoikeudelliseen vastuuseen. Täten Korkein oikeus katsoi, että ilmoitusvelvollisuuden laiminlyöntiä ei voitu lukea vastaajaan syyksi veropetoksena ja hänet tuomittiin vain salakuljetuksesta.KKO:2024:39 Finlex. Vuonna 2025 Suomen Tulli kommentoi ratkaisun vaikutuksia tullivalvonnan vuosijulkaisussaan toteamalla, että päätös rajoittaa tullin mahdollisuuksia käyttää pakkokeinoja tapauksissa, jotka olisivat aiemmin katsottu törkeäksi veropetokseksi. Tällaisia pakkokeinoja ovat mm. televalvonta ja valvottu läpilasku, jotka eivät ole käytettävissä, jos epäilty rikosnimike on vain salakuljetus.Valvonnan vuosijulkaisu 2024 on julkaistu Tulli 18.3.2025.

 Lähteet 

Luokka:Nuuska
Luokka:Salakuljetus
Luokka:Suomalainen yhteiskunta